Diari Oficial de la Generalitat Valenciana


Sumari del DOGV 6982, del 11-03-2013 (2013/2487)

Resolució de 15 de febrer de 2013, de la Universitat Miguel Hernández d'Elx, per la qual se cita a termini les persones interessades en el procediment ordinari número 863/2012 del Jutjat Contenciós Administratiu número 1 d'Elx.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6982

Data del DOGV
:   11-03-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/2487


Organisme emissor
:   Universitat Miguel Hernández d'Elx

Tipus de document
:   Resolució

Resolució de 15 de febrer de 2013, de la Universitat Miguel Hernández d'Elx, per la qual se cita a termini les persones interessades en el procediment ordinari número 863/2012 del Jutjat Contenciós Administratiu número 1 d'Elx. [2013/2487]  
Vist l'emplaçament formulat pel Jutjat Contenciós Administratiu número 1 d'Elx en el procediment ordinari 000863/2012, seguit davant del Jutjat esmentat, a instàncies de Vías y Construcción, SA, i Construcciones Villegas, SL, Unió Temporal d'Empreses, contra la Universitat Miguel Hernández, pel qual s'acorda:  
  
- Admetre a tràmit el recurs contenciós administratiu interposat per Vías y Construcción, SA, i Construcciones Villegas, SL, Unió Temporal d'Empreses, contra la Universitat Miguel Hernández d'Elx, sobre procediment ordinari (...)  
- Tramitar el present recurs per les normes del procediment ordinari.   
- Requerir la Universitat Miguel Hernández perquè en el termini de 20 dies remeta a este òrgan judicial l'expedient administratiu complet o bé còpia autenticada, així com perquè notifique la resolució que ordene la remissió de l'expedient a tots els interessats en este, perquè puguen compareixen davant d'este Jutjat en el termini de nou dies ...».  
  
Vistos els articles 48 i 49 de la Llei Reguladora de la Jurisdicció Contenciosa Administrativa, de 13 de juliol de 1998, és procedent i resolc:  
1. Tindre per emplaçada esta Administració universitària en el procediment ordinari 000863/2012, seguit davant del Jutjat Contenciós Administratiu número 1 d'Elx, a instàncies de Vías y Construcción, SA, i Construcciones Villegas, SL, Unió Temporal d'Empreses, i remetre a l'esmentat Jutjat còpia autenticada de l'expedient administratiu.  
  
2. Notificar la present resolució rectoral al Jutjat Mercantil número 2 de Múrcia, en les actuacions seguides davant d'eixe Jutjat, en el procediment secció I, declaració concurs 0000335/2011, així com als administradors nomenats, en l'esmentat Jutjat i procediment, que a continuació es transcriuen, comunicar-los la iniciació del recurs contenciós administratiu i emplaçar-los perquè puguen personar-se, si els convé segons dret, en el termini de nou dies des de la notificació de la present resolució rectoral, en la forma establida en l'article 78 de la Llei Reguladora de la Jurisdicció Contenciosa Administrativa, en el procediment ordinari 000863/2012, seguit davant de l'esmentat Jutjat Contenciós Administratiu número 1 d'Elx, a saber:  
- A l'advocat Gonzalo de la Peña Clavel, amb domicili en la plaça Díez de Revenga, 4, entresòl, a Múrcia.   
- A l'economista Jesús García Sánchez, amb domicili en l'avinguda Alfons X el Savi, 3, entresòl, a Múrcia.   
- A la creditora Cima Eléctrica, SL, amb domicili en el carrer Nord-oest, parcel·la A2, Polígon Industrial La Polvorista, a Molina del Segura (Múrcia).  
3. Notificar a la resta de persones interessades, si n'hi haguera, per mitjà de la inserció de la present resolució en el Diari Oficial de la Comunitat Valenciana, comunicar-los la iniciació del recurs contenciós administratiu i emplaçar-los perquè puguen personar-se, com a demandats, si els convé segons dret, en el termini de nou dies des de la publicació de la present resolució rectoral, en la forma establida en l'article 78 de la Llei Reguladora de la Jurisdicció Contenciosa Administrativa, en el procediment ordinari 000863/2012, seguit davant de l'esmentat Jutjat Contenciós Administratiu número 1 d'Elx.  
  
4. Remetre l'expedient administratiu a l'Assessoria Jurídica d'esta Universitat Miguel Hernández d'Elx, per a la seua tramitació i defensa.   
  
Elx, 15 de febrer de 2013.- El rector: Jesús Tadeo Pastor Ciurana.